**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 24.07.2022 ora 08.00 – 25.07.2022, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 25.07.2022, ora 08.00**

**RÂURI:**

**Debitele au fost în general staționare.**

Creşteri de debite şi niveluri ca urmare a precipitațiilor căzute în interval sub formă de aversă, izolat mai însemnate cantitativ, s-au înregistrat pe unele râuri din zona montană din jumătatea de nord a țării, în special din bazinele superioare ale Vișeului, Izei, Someșului Mare, Arieșului, Argeșului, Prahovei, Buzăului, Trotușului și pe unii afluenți ai Bistriței (afluent al Siretului).

Debitele medii zilnice se situează la valori sub mediile multianuale lunare, cu coeficienţi moduli mai mici de 30%, mai mari (între 30-50%) pe râurile din bazinele hidrografice: Bega, Bârzava, Jiu (cu excepția bazinului hidrografic Amaradia), Ialomița, bazinul superior al Mureșului, bazinul mijlociu și inferior al Vedei, bazinul inferior al Argeșului, pe cursurile superioare ale Buzăului, Trotuşului, cursul superior şi mijlociu al Bistriţei şi pe unele râuri din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general staționare.**

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNARE:**

**Debitul la intrarea în țară (secțiunea Baziaș) în intervalul 24.07.2022 – 25.07.2022 a fost în scădere, având valoarea de 1950 m3/s**, sub media multianuală a lunii **iulie (5350 m3/s).**

În aval de Porțile de Fier debitele au fost în scădere.

**Debitul la intrarea în țară (secțiunea Baziaș) va fi staționar (1950 m3/s).**

În aval de Porțile de Fier debitele vor fi în scădere.

**2.** **Situaţia meteorologică în intervalul 24.07.2022, ora 08.00 – 25.07.2022, ora 08.00**

**A.N.M.** a emis **o actualizare ATENŢIONARE Meteorologică, cod galben / AVERTIZARE Meteorologică, cod Portocaliu:**

**Mesaj 1**

**actualizare ATENŢIONARE Meteorologică, cod galben -** valabilă în data de **24.07.2022**, vizând **val de căldură, disconfort termic ridicat,** conform căreia: Valul de căldură va persista, duminică (24 iulie) în regiunile sudice și local în cele vestice, centrale și estice. Disconfortul termic va fi ridicat, iar indicele temperatură-umezeală (ITU) va depăși pragul critic de 80 de unități. În general temperaturile maxime se vor situa între 34 și 37 de grade.

**actualizare AVERTIZARE Meteorologică, cod portocaliu -** valabilă în data de **24.07.2022**, vizând **val de căldură în intensificare și disconfort termic accentuat,** conform căreia: **Duminică (24 iulie) în Oltenia, Muntenia și sud-vestul Dobrogei valul de căldură se va intensifica. În general după-amiaza se vor înregistra valori termice de 38...41 de grade, iar noaptea nu vor coborî sub 20...22 de grade și prin urmare disconfortul termic va fi accentuat. Indicele temperatură-umezeală (ITU) va depăși pragul critic de 80 de unități.**

**Mesaj 2**

**ATENŢIONARE Meteorologică, cod galben -** valabilă în intervalul **24.07.2022, ora 12.00 – 25.07.2022, ora 06**, vizând **instabilitate atmosferică temporar accentuată,** conform căreia: În intervalul menționat, în cea mai mare parte a țării vor fi perioade scurte cu instabilitate atmosferică accentuată, ce se va manifesta prin intensificări ale vântului și vijelii (viteze la rafală de peste 55...75 km/h), grindină, descărcări electrice și izolat averse torenţiale. Noaptea aceste fenomene se vor restrânge spre sud-estul teritoriului.

**AVERTIZARE Meteorologică, cod portocaliu -** valabilă în data de **24.07.2022, 14.00-23.00**, vizând **instabilitate atmosferică accentuată, vijelii puternice,** conform căreia: **Local în Transilvania, Moldova, iar mai ales spre seară și la începutul nopții în regiunile sudice vor fi perioade cu vijelii puternice (rafale de peste 90 km/h), frecvente descărcări electrice și grindină. Pe alocuri aversele vor fi torențiale, cantitățile de apă vor depăși 25...35 l/mp, iar în zonele montane izolat 40...50 l/mp.**

**Mesaj 3**

**ATENŢIONARE Meteorologică, cod galben -** valabilă în data de **25/26/27/28.07.2022**, vizând **val de căldură, disconfort termic ridicat,** conform căreia: În intervalul menționat valul de căldură va persista luni (25 iulie) în jumătatea de sud-vest, iar apoi se va extinde din nou în cea mai mare parte a țării. În special în regiunile vestice și sudice disconfortul termic va fi ridicat și indicele temperatură-umezeală (ITU) va depăși pragul critic de 80 de unități. În general temperaturile maxime se vor situa între 33 și 37 de grade. *Notă: Valul de căldură va continua și în următoarea perioadă.*

**AVERTIZARE Meteorologică, cod portocaliu -** valabilă în data de **26.07.2022**, vizând **val de căldură în intensificare și disconfort termic accentuat,** conform căreia: **Marți (26 iulie) în Banat, Crișana, Oltenia și local în Muntenia și vestul Transilvaniei și al Maramureșului valul de căldură se va intensifica. În general după-amiaza se vor înregistra valori termice de 37...40 de grade, iar noaptea nu vor coborî sub 20...22 de grade și prin urmare disconfortul termic va fi accentuat. Indicele temperatură-umezeală (ITU) va depăși pragul critic de 80 de unități***.*

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

* *toate Prefecturile Judeţelor Ţării.*

**În ţara,** valul de căldură a continuat să se intensifice pe arii relativ extinse în sudul țării, iar în rest valorile termice diurne au marcat o scădere față de ziua precedentă, mai accentuată în vest și în nord. Vremea a fost călduroasă în cea mai mare parte a teritoriului, chiar caniculară și cu disconfort termic accentuat în sud și izolat în rest. *Indicele temperaturăumezeală (ITU) a atins, dar în general a depășit pragul critic de 80 de unități în Oltenia, Muntenia, local în Banat, în Dobrogea continentală, în sudul Moldovei și izolat în Crișana și în Transilvania.* Cerul a fost variabil și îndeosebi în orele amiezii și la începutul nopții, s-au semnalat înnorări temporar accentuate, averse, frecvente descărcări electrice și intensificări de scurtă durată ale vântului, în Moldova, în cea mai mare parte a Munteniei, local în Oltenia, Doborgea, Transilvania și izolat în Crișana. Ploile au avut și caracter torențial, iar cantitățile de apă au depășit pe alocuri 15...20 l/mp și izolat 30 l/mp. La stațiile meteorologice Craiova, Caracal, Oltenița și Focșani au fost consemnate vijelii cu viteze între 55 și 75 km/h, iar în județele Dolj (surse externe) și Suceva (post hidro) au fost consemnate căderi de grindină. Temperaturile maxime s-au situat între 26 de grade la Mangalia și 41 de grade la București-Filaret și Zimnicea. La ora 06 valorile termice se încadrau între 12 grade la Câmpeni, Toplița și Miercurea Ciuc și 24 de grade la Drobeta-Turnu Severin și Buzău.

***Observaţie:*** *au fost în emise 15 mesaje de alertă pentru fenomene meteorologice periculoase imediate, respectiv: 1 avertizare cod roșu, 12 avertizări cod portocaliu și 2 atenționări cod galben.*

**La Bucureşti,** vremea s-a menținut caniculară, cu disconfort termic accentuat, iar *indicele temperatură-umezeală (ITU) a depășit pragul critic de 80 de unități al disconfortului termic*. Cerul a fost variabil, cu înnorări spre seară și noaptea când s-au semnalat averse, descărcări electrice și intensificări de scurtă durată ale vântului cu rafale de până la 40...50 km/h.

Temperatura maximă a fost de 39 de grade la Afumați şi Băneasa și de 41 de grade la Filaret. La ora 06 se înregistrau 21 de grade la Filaret și Afumați și 22 de grade la stația meteorologică Băneasa.

**3. Prognoza meteorologică în intervalul 25.07.2022, ora 08.00 – 26.07.2022, ora 08.00**

**În ţara,** deşi valorile termice vor scădea faţă de zilele anterioare vremea va fi călduroasă în majoritatea zonelor, pe alocuri, în vestul şi în sudul teritoriului, caniculară, cu disconfortul termic ridicat și indice temperatură-umezeală (ITU) care va depăși ușor pragul critic de 80 de unități. Cerul va fi variabil cu înnorări trecătoare ziua în regiunile sudice, unde izolat vor fi averse slabe și descărcări electrice. Vântul va sufla slab și moderat, cu uşoare intensificări în est, sud-est şi pe crestele montane. Temperaturile maxime se vor încadra între 27 şi 37 de grade, iar cele minime vor fi cuprinse între 12 şi 23 de grade, mai coborâte în depresiunile Carpaților Orientali, până spre 7 grade.

**La Bucureşti,** vremea va fi călduroasă, cu disconfort termic ridicat și un indice temperatură umezeală ce va putea atinge pragul critic de 80 de unități, deşi valorile termice vor fi mai scăzute faţă de ziua anterioară. Cerul va fi variabil, mai mult senin seara și noaptea. Vântul va sufla moderat pe parcursul zilei și slab noaptea. Temperatura maximă va fi de 34...35 de grade, iar cea minimă va fi de 17...20 de grade.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**IGSU Prahova** informează telefonic de izbucnirea în data de 24.07.2022, în jurul orei 17.30, a unui incendiu cu degajări mari de fum, în parcul industrial Brazi – S.C. EcoBurn S.R.L., în zona localităţii Negoieşti, judeţul Prahova, unde ard deşeuri medicale pe aprox. 100 mp.

IGSU Prahova a intervenit pentru stingerea incendiului.

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă Prut-Bârlad***

Județul Vaslui:

* Se mențin prevederile din „Planul de restricții și folosire a apei în perioade deficitare”, treapta a III-a pentru S.C. AQUAVAS S.A. VASLUI – Sucursala Vaslui, din acumularea Solești (râul Vasluieț).

Judetul Iași

* Se mențin prevederile din „Planul de restricții și folosire a apei în perioade deficitare”, treapta a III-a pentru: S.C. PISCICOLA S.RL. Iasi, S.C. Noralex S.A. Iasi, S.C. CC & PES S.R.L. Iasi, prin reducerea debitelor la sursă (r.Miletin – ac.Hălceni) și SC MIHPES SRL Iaşi prin reducerea debitelor la sursa r. Valea Oii – ac. Sârca.

Județul Botoşani:

* Se menţine situaţia de restricţii în alimentarea cu apă pentru piscicultură la folosinţă: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Başeu - ac. Cal Alb corespunzător treptei a III-a de restricţii..

***Administratia Bazinala de Apă* Jiu**

* Începând cu data de 17.05.2022 a fost oprită alimentarea cu apă a conductei de aducțiune Priza Câmpu lui Neag (Buta)- Baraj Valea de Pești pentru efectuarea lucrărilor de înlocuire a acesteia.

***Administratia Bazinala de Apă* Buzău**

* Se mentine faza de atentionare/ avertizare conform prevederilor Planului de restrictii si folosire a apelor in perioadeledeficitare pentru B.H. Dunare 2021-2025, instituita de A.B.A. Buzau Ialomita in data de 7.07.2022. Prezentaconstituie faza de atentionare care nu implica aplicare de restrictii la folosintele consumatoare de apa.Pana in prezent nu a fost necesara punerea in aplicare a “Planului de restrictii si folosirea a apei in perioadedeficitare – bh Ialomita, bh Buzau, bh Calmatui.

***Administratia Bazinala de Apă* Dobrogea-Litoral**

* Având în vedere atingerea pe sectorul Chiciu (km 375)- Izvoarele (km 345)- Cernavodă (km 298)-Hârşova (km 238) a nivelului, respectiv a debitului Fluviului Dunărea corespunzătoare fazei de atenţionare/ avertizare conform prevederilor planului de restricţii și folosirea a apelor în perioadele deficitare pentru BH Dunăre 2021- 2025, va fi instituită **faza de atenționare/avertizare** de către **A.B.A. Buzău-Ialomița, A.B.A. Prut și S.G.A. Tulcea** pentru folosințele se alimentează cu apă din fluviul Dunărea, de **la Chiciu (km 375) -Isaccea– Tulcea- braț Chilia- bra**ț **Sulina.**

***Administratia Bazinala de Apă* Ialomiţa-Buzău**

* Se menţine faza de atenţionare/ avertizare conform prevederilor Planului de restricţii și folosire a apelor în perioadele deficitare pentru B.H. Dunare 2021-2025, instituită de A.B.A. Buzău-Ialomiţa în data de 07.07.2022. Prezenta constituie faza de atenţionare care nu implică aplicare de restricţii la folosinţele consumatoare de apă. Până în prezent nu a fost necesară punerea în aplicare a “Planului de restricţii și folosire a a apei în perioade deficitare – bh Ialomiţa, bh Buzău, bh Călmăţui”.

**Direcția Comunicare**